Míchova skála

Míchova skála je prírodná pamiatka ev. č. 837, ktorá sa nachádza v Jihlavských vrchoch severovýchodne od vrcholu Javořice, neďaleko nad Velkým Pařezitým rybníkom, v katastrálnom území obce Řásná v okrese Jihlava. Správa AOPK ČR. Ochrana Predmetom ochrany je izolované žulové skalisko. História Lokalita bola využívaná horolezcami ako cvičná skala. No vzhľadom na veľkú návštevnosť a poškodzovanie okolia skál bola na žiadosť vlastníka pozemku v roku 1997 zrušená výnimka povoľujúca horolezeckú činnosť na území PP. Geológia Ide o osamotený skalný útvar na južnom svahu kóty 773 m n. m. západne od Velkého pařezitého rybníka, s výmerou 0,2 ha. Je jedným z najlepšie zachovaných prejavov tropického zvetrávania v treťohorách a nasledujúceho obnaženia a intenzívneho mrazového zvetrávania granitu v periglaciálnych podmienkach pleistocénu vo vrcholových partiách Jihlavských vrchov. Na videnie je tu komplex dvoch skalísk s charakterom skalných veží a mrazových zrubov. Skaliská dosahujú až 13 m. Na povrchu skál sa nachádzajú početné voštiny a skalné výklenky. Informačná tabuľa opisuje vzhľad vrcholových žulových lavíc so zvyškami skalných mís a odtokových žliabkov a tiež malú puklinovou jaskynku, ktorá sa nachádza v juhozápadnej časti územia. Dočítate sa tu tiež, že na konvexných svahoch sú vyvinuté kamenné moria a hranáčové haldy. Flóra V skalných štrbinách môžete naraziť na ojedinele sa vyskytujúce brezu previsnutú (Betula pendula) a jarabinu vtáčiu (Sorbus aucuparia). Tieto dreviny sprevádza kyprina úzkolistá (Epilobium angustifolium) a tiež machorasty a lišajníky. Galéria Referencie Pozri aj Zoznam chránených území v okrese Jihlava Literatúra SMOLOVÁ, I., VÍTEK, J.: Základy geomorfologie. Vybrané tvary reliéfů. UP v Olomouci, Olomouc 2007. 1. vydanie ISBN 978-80-244-1749-3 (bližšie informácie o skalných útvaroch) Iné projekty Commons ponúka multimediálne súbory na tému Míchova skála Externé odkazy Nariadenie Rady ONV Jihlava o vyhlásení chráneného prírodného výtvoru Ústredný zoznam ochrany prírody (ÚSOP) - PP Míchovha skála Geologické lokality - Míchova skála Tip na výlet - fotografie Archivované 2016-09-18 na Wayback Machine Bližšie informácie z informačnej tabule Lesnej správy Telč Archivované 2019-07-16 na Wayback Machine Zdroj Tento článok je čiastočný alebo úplný preklad článku Míchova skála na českej Wikipédii.